cyanic-selkie/wikianc huggingface dataset:
ডেরেক মুলার
ইউটিউব
জুলাই ২০১২ এ মুলার একটি দ্বিতীয় ইউটিউব চ্যানেল ২ভেরিতেসিয়াম তৈরি করেছেন । মুলার নতুন প্ল্যাটফর্ম ব্যবহার করেন সম্পাদকীয় ভিত্তিক ভিডিওগুলি তৈরি করতে যা চলচ্চিত্র নির্মাণ, পর্দার অন্তর্ভুক্ত ফুটেজ প্রদর্শন এবং জনপ্রিয় ভেরিটাসিয়াম ভিডিওতে দর্শকের প্রতিক্রিয়া দেখায়।
২০১৭ সালে, মুলার তার সর্বশেষতম চ্যানেল, সায়েনসিয়ামে ভিডিও আপলোড করা শুরু করেছেন, যা বিজ্ঞানের সাম্প্রতিক এবং ঐতিহাসিক আবিষ্কারগুলির উপর ভিডিও তৈরিতে  উত্সর্গীকৃত।
অভ্যর্থনা
দুটি প্রাথমিক সফল ভেরিটাসিয়াম ভিডিও একটি পতনশীল স্লিংকি খেলনার পদার্থবিজ্ঞান প্রদর্শন করে। ভিডিওগুলি নীচের বিষয়গুলি ব্যাখ্যা করে: যখন একটি স্লিংকি লম্বালম্বিভাবে ঝুলিয়ে   দেওয়া হয়  এবং তারপরে ছেড়ে দেওয়া হয় তখন ধীর গতিতে লক্ষ্য করা যায় যে নীচের প্রান্তটি পুরো স্লিংকি ভেঙ্গে না যাওয়া পর্যন্ত চলতে শুরু করে না, এটি দেখে মনে হয় যেন স্লিংকি মহাকর্ষকে অস্বীকার করছে(যেমন, ভাসমান) এই পাল্টা স্বজ্ঞাত ঘটনাটি টরন্টো স্টার, এনপিআর, এবং বিবিসির শো কিউআইয়ের একটি বিভাগসহ প্রচুর  মিডিয়া কভারেজের  পরিমাণকে অনুপ্রাণিত করেছিল।  মুলার অস্ট্রেলিয়ান ব্রডকাস্টিং কর্পোরেশনের শো ক্যাটালিস্টের জন্য এই বিষয়ের উপর একটি বিভাগও তৈরি করেছিলেন ।
মতামত
মুলার একজন ফেসবুক সমালোচক, এবং উন্নয়নশীল দেশগুলিতে "লাইক ফার্মস" বা "ক্লিক ফার্ম" থেকে অবৈধভাবে ফেসবুক পৃষ্ঠাগুলির জন্য লাইক কিনতে বা কোনও পৃষ্ঠা প্রচারের জন্য ফেসবুককে অর্থ প্রদানের বিষয়টির  জন্য ফেইসবুককের   সমালোচনা  করেছেন।
রাখাল বন্ধু
রাখাল বন্ধু ১৯৬৮ সালে মুক্তিপ্রাপ্ত এবং ইবনে মিজান পরিচালিত একটি সাদা কালো যুগের বাংলা চলচ্চিত্র। এটি বাংলাদেশ জন্ম নেবার আগের বিখ্যাত চলচ্চিত্রগুলোর একটি। বিখ্যাত ইংরেজ লেখক উইলিয়াম শেক্সপিয়রের নাটক 'ম্যাকবেথ' এর উপর ভিত্তি করে এটি নির্মিত হয়েছে, যাতে পরিচালক ইবনে মিজান নিজেই কিছু গ্রাম্য লোককাহিনীর সংমিশ্রন ঘটিয়ে চিত্রনাট্য তৈরি করেছেন। এতে অভিনয় করেছেন সুজাতা, সুচন্দা, আনোয়ার হোসাইন, আনিস এবং আজিম সহ আরো অনেকেই।
চরিত্র এবং কুশীলবগণ
নিচে সমস্ত কলাকুশলীদের তালিকা প্রদান করা হলো।
ভারত
ভারতে ১৯৯৫ সালে চলচ্চিত্রটির "রাখাল রাজা" শিরোনামের নতুন সংস্করণ নির্মান করা হয়। যেটা পরিচালনা করেছেন সানাত দত্ত। যাতে অভিনয় করেছেন ভারতীয় অভিনেত্রী ঋতুপর্ণা সেনগুপ্ত, চিরঞ্জিত, টেলি সামাদ সহ অনেকেই।
যাতে ভারতীয় অভিনেত্রী ঋতুপর্ণা সেনগুপ্ত, চিরঞ্জিত, কৌশিক চ্যাটার্জি, টেলি সামাদ সহ অনেকেই অভিনয় করেছেন।
অ্যাশলি ইয়াং
ক্লাব
২৫ ফেব্রুয়ারি ২০১৪ পর্যন্ত সঠিক
আন্তর্জাতিক
১০ সেপ্টেম্বর ২০১৩ পর্যন্ত সঠিক
শ্যাম্পেন
থাম্ব|শ্যাম্পেনের একটি গ্লাস ওয়াইনের সঙ্গে যুক্ত বৈশিষ্ট্যযুক্ত [[তরল বুদবুদ|বুদবুদ প্রদর্শন করে]] শ্যাম্পেন হল একটি ঝকঝকে ওয়াইন, যা অভিধেয় নিয়মের অধীনে ফ্রান্সের শ্যাম্পেন ওয়াইন অঞ্চলে উদ্ভূত ও উত্পাদিত হয়। এটি উৎপাদনের জন্য নির্দিষ্ট দ্রাক্ষাক্ষেত্র অনুশীলনের প্রয়োজন। দ্রাক্ষাক্ষেত্র অনুশীলনগুলি হল নির্দিষ্ট স্থান থেকে একচেটিয়াভাবে আঙ্গুর সংগ্রহ করা, সুনির্দিষ্ট আঙ্গুর-নিষ্পেষণ পদ্ধতি ও বোতলে মদের গৌণ গাঁজন কার্বনেশন ঘটান।
পিনো নুয়া, পিনো মিউনি ও শ্যার্দুনে আঙ্গুর প্রায় সমস্ত শ্যাম্পেন উৎপাদনে ব্যবহৃত হয়, কিন্তু অল্প পরিমাণে পিনো ব্ল্যাঙ্ক, পিনো গ্রিস (যাকে শ্যাম্পেনে ফ্রোমেনটিউ বলা হয়), আরবানে ও প্যতি ম্যলিয়েকেও ভিনিফাই করা হয়।
শ্যাম্পেন ১৭তম, ১৮তম ও ১৯ম শতকে রাজকীয়তার সঙ্গে যুক্ত হয়েছিল। নেতৃস্থানীয় নির্মাতারা বিজ্ঞাপন ও প্যাকেজিংয়ের মাধ্যমে তাদের শ্যাম্পেনকে আভিজাত্য ও রাজকীয়তার সঙ্গে যুক্ত করার প্রচেষ্টা চালিয়েছিল, যা উদীয়মান মধ্যবিত্তদের মধ্যে শ্যাম্পেনকে জনপ্রিয়তার দিকে পরিচালিত করেছিল।
ন্যাশনাল বোর্ড অব রিভিউ
সদ্য সৃষ্ট এই শিল্পের বিভিন্ন কলাকুশলীদের স্বীকৃতি দেবার মাধ্যমে এটিকে উৎসাহিত করাই ছিলো এই সংগঠনের কাজ। সেই সাথে আমেরিকার সাংষ্কৃতিক জীবনে এই শিল্পকে ছড়িয়ে দেওয়া। আস্তে আস্তে এই সংগঠনটি মৌখিকভাবে নতুন চলচ্চিত্রের মুক্তি পাবার স্থান হিসেবে পরিণত হয়। ১৯১৬ থেকে ১৯৫০ এর দশক পর্যন্ত প্রায় ১০০০ চলচ্চিত্রে "Passed by the National Board of Review" বা "ন্যাশনাল বোর্ড অফ রিভিউ কর্তৃক অনুমোদিত" ট্যাগটি ব্যবহৃত হয়েছিলো।
সফাপুর ইউনিয়ন
সফাপুর ইউনিয়ন বাংলাদেশের রাজশাহী বিভাগের নওগাঁ জেলার মহাদেবপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫০.৬৪.৫০.৮৫।
ভৌগোলিক অবস্থান ও আয়তন
মহাদেবপুর উপজেলা সদর হতে দক্ষিণ দিকে অবস্থিত এ ইউনিয়নের মোট আয়তন ৮৩৯৮ একর বা ৩৪.০ বর্গকিলোমিটার। এর উত্তরে উত্তরগ্রাম ইউনিয়ন, পূর্বে উত্তরগ্রাম ইউনিয়ন ও নওগাঁ সদর উপজেলা এবং দক্ষিণ ও পশ্চিমে মান্দা উপজেলা।
প্রশাসনিক এলাকা
সফাপুর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১ সফাপুর ২. পাহাড়পুর ২. বৃন্দারামপুর ৩. গোপাল কৃষ্ণপুর. ৪.কচুকুড়ি ৫. বিনোদপুর ৬. লক্ষীরামপুর ৬. হাতিমন্ডলা ৭.কীর্তিপুর৮. কৃষ্ণ গোপাল পুর ৯. গোপালপুর
জনসংখ্যা
২০১১ সালের আদমশুমারি অনুযায়ী সফাপুর ইউনিয়নের মোট জনসংখ্যা ছিল ২৫৩০৬ জন, যারা ৬৮৯৬ টি পরিবারে বসবাস করে, যার মধ্যে পুরুষ হল ১২৬০১ জন এবং নারী হল ১২৭০৫ জন।
শিক্ষা ও সংস্কৃতি
সফাপুর ইউনিয়নের গড় সাক্ষরতা হার ৪৭.৬%। তার মধ্যে নারী শিক্ষার হার ৪৩.০% এবং পুরুষ শিক্ষার হার ৫২.৩%। এখানকার গুরুত্বপূর্ণ শিক্ষা প্রতিষ্ঠানের মধ্যে উল্লেখযোগ্য হলো গোপালপুর দ্বিমুখী উচ্চ বিদ্যালয়, জিগাতলা উচ্চ বিদ্যালয়, পাঠাকাটা উচ্চ বিদ্যালয়, গোপালপুর সরকারি প্রাথমিক বিদ্যালয়, পাহাড় পুর সরকারি প্রাথমিক বিদ্যালয়, জিগাতলা সরকারি প্রাথমিক বিদ্যালয়, পাটাকাটা সরকারি প্রাথমিক বিদ্যালয়, বিনোদ পুর সরকারি প্রাথমিক বিদ্যালয়, বিন্দা রামপুর সরকারি প্রাথমিক বিদ্যালয়, বিনোদ পুর দাখিল মাদ্রাসা ইত্যাদি।
অর্থনীতি ও যোগাযোগ
সফাপুর ইউনিয়নের অর্থনীতি মূলত কৃষি নির্ভর।
বিহঙ্গল গ্রাম
বিহঙ্গল বাংলাদেশের দক্ষিণ-মধ্য অঞ্চল বরিশাল জেলার একটি গ্রাম। এটি বরিশাল শহরের সন্নিকটে আবস্থিত।
ভৌগোলিক অবস্থান
এটির সর্বনিকটের বাজারটি হল মাধবপাশা বাজার। এটিকে স্থানীয়রা বিহংগল হিসাবেও পরিচয় দিয়ে থাকে।
যোগাযোগ
এটির মূল যোগাযোগ সড়ক হল লাকুটিয়া সড়ক যা পরবর্তীতে বরিশাল বিশ্বরোডে মিলিত হয়েছে।
ভিক্টোরিয়া (অস্ট্রেলিয়া)
ভিক্টোরিয়া দক্ষিণ-পূর্ব অস্ট্রেলিয়াতে অবস্থিত একটি অঙ্গরাজ্য। ভিক্টোরিয়া অস্ট্রেলিয়ার অঙ্গরাজ্যগুলির মধ্যে সবচেয়ে ঘনবসতিপূর্ণ ও ২য় সর্বোচ্চ সংখ্যক জনবহুল। রাজ্যের অধিকাংশ জনগণ পোর্ট ফিলিপ বে নামের বন্দর এলাকা ও তার আশেপাশে বাস করে; এখানেই অঙ্গরাজ্যটির রাজধানী ও বৃহত্তম শহর মেলবোর্ন মহানগরীটি অবস্থিত। মেলবোর্ন অস্ট্রেলিয়ার ২য় বৃহত্তম শহর। ভৌগোলিকভাবে এটি অস্ট্রেলিয়া মূল ভূখণ্ডের ক্ষুদ্রতম অঙ্গরাজ্য। এর দক্ষিণে ব্যাস সমুদ্রপ্রণালী ও তাসমানিয়া দ্বীপ, উত্তরে নিউ সাউথ ওয়েলস, পূর্বে তাসমান সাগর এবং পশ্চিমে সাউথ অস্ট্রেলিয়া।
দ্য রকার্স
দ্য রকার্স ছিল পেশাদারি কুস্তির একটি ট্যাগ টিম যেটি শন মাইকেলস এবং মার্টি জেনেথি টিমআপ করে ১৯৮৫-১৯৯২ সাল পর্যন্ত রেসলিং করেছিল। ১৯৯২ সালে একটি সহিংসতা পূর্ণ ক্যায়ফেব এর মাধ্যমে টিম টি ভেঙ্গে যায়। তখন মাইকেলস দ্য হার্টব্রেক কিড গিমিক ধারণ করে এবং ২০১০ সালে তার অবসরের আগ পর্যন্ত এই গিমিকে রেসলিং করে। ১৯৯৬ সালে জেনেথি লেইফ কেসেডির (পরবর্তীতে অল স্নো) সাথে মিলিত হয়ে "দ্য নিউ রকার্স" তৈরি করে। কিন্তু টিম টি ডাব্লিউডাব্লিউএফ এ তেমন সফলতা অর্জন করে নি এবং একই বছরই এই টিম টি ভেঙ্গে যায়।
২০০৫ সালে রকার্স এক রাতের জন্য মিলিত হয়েছিল। কিন্তু ২০০৬ সালে জেনেথি কে ডাব্লিউডাব্লিউএফ থেকে মুক্ত করে দেয়ার ফলে কোনো কিছু করা সম্ভব হয় নি। ২০০৬ সালে জেনেথি মাইকেলস এর সাথে টিমআপ করে শেন ম্যাকম্যান এবং ভিন্স ম্যাকম্যান এর বিপক্ষে ম্যাচ খেলে। কিন্তু জেনেথির চুক্তি শেষ হওয়ার ফলে ডাব্লিউডাব্লিউই ডি-জেনারেশন এক্স পূর্নগঠন করে স্টোরিলাইনটি সম্পূর্ণ করে।
এনডাব্লিউএ সেন্ট্রাল স্টেটস রেসলিং (১৯৮৫)
মার্টি জেনেথি এবং শন মাইকেলস এর প্রথম দেখা এবং বন্ধুত্ব হয় ১৯৮৫ সালে যখন তারা ন্যাশনাল রেসলিং এলায়েন্স এর সেন্ট্রাল স্টেটস রেসলিং এ প্রতিযোগিতা করছিলো। জেনেথি এবং মাইকেলস এর পূর্বের দল ভেঙে যাওয়ায় তারা পরস্পর দল গঠন করে, যদিও তাদের দলটির কোনো নাম ছিল না। মে ১৫, ১৯৮৫ সালে মাইকেলস এবং জেনেথি দ্য ব্যাটেন টুইন্স (ব্র‍্যাড এবং বার্ট) কে হারিয়ে এনডাব্লিউএ সেন্ট্রাল স্টেটস ট্যাগ টিম চ্যাম্পিয়নশীপ জিতে নেয়। তাদের চ্যাম্পিয়নশীপ দৌড় স্বল্প সময়ের জন্য ছিল, কারণ পরের সপ্তাহ মে ২২, ১৯৮৫ সালে আবার দ্য ব্যাটেন টুইন্স চ্যাম্পিয়নশীপ পুনরুদ্ধার করে। চ্যাম্পিয়নশীপ হারানোর কিছুদিন পরই মাইকেলস এনডাব্লিউএ এবং ক্যানসাস শহর ছেড়ে তার নিজ শহরে চলে যায় এবং টেক্সাস অল স্টার রেসলিং এর জন্য কাজ করা শুরু করে। টিএএসডাব্লিউ'তে মাইকেলস পল ডায়মন্ড এর সাথে দল গঠন করে এর নাম দেয় "আমেরিকান ফোর্স"।
আমেরিকান রেসলিং এসোসিয়েশন (১৯৮৬-১৯৮৭)
১৯৮৬ এর শুরুর দিকে, মাইকেলস এবং জেনেথি দুইজনই আমেরিকান রেসলিং এসোসিয়েশন (এডাব্লিউএ) তে চুক্তিবদ্ধ হয়। কারণ তাদের কিছু তরুণ রেসলার এর প্রয়োজন ছিল যারা ওইসব কুস্তিগির এর জায়গা নিবে যারা তাদের কোম্পানি ওয়ার্ল্ড রেসলিং ফেডারেশন (ডাব্লিউডাব্লিউএফ) এর জন্য ছেড়ে দিয়েছিল।
শহর-ই-ঘলঘোলা
শহর-ই-ঘলঘোলা শব্দটির আক্ষরিক অর্থ নৈঃশব্দের শহর । এছাড়াও আর্তনাদের শহর  নামেও এটি বহুল পরিচিত।  আসলে এটি ত্রয়োদশ শতকের বামিয়ান শহর। ১২২১ খ্রিস্টাব্দে মোঙ্গল সম্রাট চেঙ্গিজ খানের আক্রমণে শহরটি সম্পূর্ণভাবে বিধ্বস্ত হয় ও শহরটির সমস্ত বাসিন্দা গণহত্যার শিকার হয়। বর্তমানে বামিয়ান শহরের অদূরেই এর ধ্বংসস্তূপটি দেখতে পাওয়া যায়।
অবস্থান
আফগানিস্তানের রাজধানী কাবুল থেকে ২৩০-২৪০ কিলোমিটার উত্তরপশ্চিমে হিন্দুকুশ ও কো-ই-বাবা পর্বতমালার সংযোগস্থলে অবস্থিত সমুদ্রপৃষ্ঠ থেকে ২৫০০ মিটার বা ৮০০০ ফিট উচ্চতায় অবস্থিত বামিয়ান উপত্যকায় বামিয়ান শহর থেকে ২০ মিনিটের হাঁটা দূরত্বে শহর-ই-ঘলঘোলার ধ্বংসাবশেষটি দেখতে পাওয়া যায়। আশেপাশের অঞ্চল থেকে অনেকখানি উঁচুতে অবস্থিত দুর্গাকার এই শহরটিকে দেখেই বোঝা যায়, শুধুমাত্র সরাসরি লড়াই'এ এই শহরটি দখল করা ছিল কত কঠিন। বাস্তবিকই মোঙ্গলদের হাতে শহরটির পতনের পিছনে ষড়যন্ত্র ও বিশ্বাসঘাতকতার বড় ভূমিকা ছিল।
ইতিহাস
খ্রিস্টীয় প্রথম সহস্রাব্দের একেবারে শেষদিকে গজনির সুলতান মামুদের আমলে (৯৯৭ - ১০৩০ খ্রিঃ) এই অঞ্চলে সুদীর্ঘকাল ধরে প্রচলিত ক্রমক্ষীয়মান বৌদ্ধ ধর্মের প্রভাব থেকে বামিয়ান উপত্যকার পুরোপুরি ইসলামীকরণ ঘটে। এই সময়েই আগেকার বামিয়ান শহরটিকে উপত্যকার উত্তর-পশ্চিমে বিশালাকার বুদ্ধমূর্তিদুটি খোদাই করা বামিয়ানের পর্বতগাত্রর পাদদেশ থেকে বেশ কিছুটা দক্ষিণপূর্বে সরিয়ে আনা হয়। ঘুরিদের রাজত্বকালে ১১৫৫ - ১২১২ সাল পর্যন্ত প্রায় ৬০ বছর এই শহর একটি বেশ বড় রাজ্যের রাজধানীতে পর্যবাসিত হয়। ঘুরিদের পতনের পর এই উপত্যকা খরেজম সাম্রাজ্যের অধীনে আসে।
কিন্তু ১২২১ সালে খরেজম সাম্রাজ্যের উত্তরাধিকারী ও সদ্য শাসক সুলতান জালালুদ্দিন মিংবুরনুকে (রাজত্বকাল ১২২০-১২৩১ খ্রিঃ) ধাওয়া করে চেঙ্গিজ খানের মোঙ্গল বাহিনী এই উপত্যকায় প্রবেশ করে। তাদের হাত থেকে বামিয়ান শহর ও উপত্যকাকে রক্ষার উদ্দেশ্যে এই অঞ্চলের প্রশাসক (এঁরও নাম জালালুদ্দিন) প্রবল প্রতিরোধ গড়ে তোলেন। শহর ঘিরে অবরোধ চলাকালীন পার্শ্ববর্তী অবরুদ্ধ দুর্গ থেকে ছোঁড়া একটি তীরে চেঙ্গিজ খানের দ্বিতীয় পুত্র চাগাতাই খানের ছেলে, অর্থাৎ চেঙ্গিজ খানের নাতি মুতুকান'এর মৃত্যু ঘটলে প্রতিশোধস্পৃহায় চেঙ্গিজ খানের নির্দেশে সমগ্র উপত্যকা জুড়ে অভূতপূর্ব এবং ধ্বংসলীলা চালানো শুরু হয়। কিন্তু জালালুদ্দিন আত্মসমর্পণ করেননি। দুর্গের মধ্যে থেকে তিনি লড়াই চালিয়ে যান। কিন্তু তাঁর মেয়ে তাঁর সাথে বিশ্বাস ঘাতকতা করে। তার বিপত্নীক বাবা গজনির এক শাহজাদীকে বিয়ে করার রাগে সে গোপনে দুর্গত্যাগ করে ও দুর্গে ঢোকার গোপন রাস্তা মোঙ্গলদের জানিয়ে দেয়। তার আশা ছিল মোঙ্গলাধীপতি স্বয়ং তাকে বিবাহ করবে। কিন্তু মোঙ্গলরা তার কাছ থেকে দুর্গে ঢোকার গোপন পথ জেনে নিয়ে তাকে হত্যা করে ও দুর্গ দখল করে সেখানকার সমস্ত প্রতিরোধকারীদেরই হত্যা করে। শুধু জালালুদ্দিন পূর্ব দিকে পালিয়ে যেতে সক্ষম হন। বিজিত শহর ও উপত্যকায় যাতে একটিও মানুষ বেঁচে থাকতে না পারে, মোঙ্গলরা তা নিশ্চিত করে। ধ্বংসের তাণ্ডব থেকে এমনকী আশেপাশের অঞ্চলগুলোও রেহাই পায়নি। সমগ্র উপত্যকাতে এমনভাবে ধ্বংসকাণ্ড ও নির্বিচার হত্যালীলা চালানো হয় যে, মৃতদের স্মরণে লোকের মুখে মুখে বামিয়ান শহরের নামই হয়ে যায় নৈঃশব্দের শহর (শহর-ই-ঘলঘোলা)। এই ভয়াবহ ধ্বংসলীলার পর বেশ কিছু দশক উপত্যকায় আর কোনও জনবসতি গড়ে ওঠেনি। এমনকী এই ঘটনার চল্লিশ বছর পর যখন ঐতিহাসিক জোভাইনি তাঁর ইতিহাস লিখছেন, তখনও পর্যন্ত এই উপত্যকা ছিল জনশূন্য।
পর্যটন আকর্ষণ
বর্তমানে এই শহরের ধ্বংসাবশেষটি এক সুন্দর পর্যটন আকর্ষণ। বামিয়ান শহর থেকে তেপ বাবা শাহ'র পথে দুধারে নয়ন মনোহর গম ও আলুর খেতের মধ্য দিয়ে এগিয়ে গেলেই একটু দূরেই এই ধ্বংসাবশেষ। বিশেষ করে গ্রীষ্মকালের শেষের দিকে যখন ফসল কেটে বড় বড় ষাঁড়ে টানা জোয়াল দিয়ে তা ঝাড়াই করা হয়, তখন এই পথের দৃশ্য সত্যিই দেখার মতো। পথটি ধ্বংসাবশেষের নিচের দিক বেড় দিয়ে একটা খোলা পারকিং প্লেসে পৌঁছেছে। তালিবান আমলে ও যুদ্ধের সময় এই অঞ্চলে প্রচূর মাইন বিছিয়ে রাখা হয়েছিল। যাইহোক, শহরটির ধ্বংসাবশেষের উঁচু জায়গাটি থেকে চারিপাশের উপত্যকার দৃশ্য খুবই সুন্দর। এখান থেকে বামিয়ানের পর্বতগাত্রে ধ্বংস করে ফেলা বুদ্ধমূর্তিগুলির ফাঁকা কুলুঙ্গিগুলিও খুব ভালোভাবে চোখে পড়ে। তাছাড়া দক্ষিণদিকে তাকালে এখান থেকে খালি চোখেই দূরে কাকরাক উপত্যকাটিও দেখতে পাওয়া যায়।
জ্যাক্সনভিল, ফ্লোরিডা
জ্যাক্সনভিল ফ্লোরিডার সর্বাধিক জনবহুল শহর এবং এটি ২০২০ সালের হিসাবে আয়তনের ভিত্তিতে যুক্তরাষ্ট্রে সবচেয়ে বড় শহর। এটি ডুভাল কাউন্টির আসন, যেটি দিয়ে ১৯৬৮ সালে নগর সরকারে একীভূত হয়। একীকরণ জ্যাক্সনভিলকে তার সুবৃহৎ আকার দিয়েছে এবং এর মহানগরীয় জনসংখ্যার বেশিরভাগ অংশকে শহর সীমার মধ্যে রেখে দিয়েছে। ২০১৯ সালের হিসাবে জ্যাক্সনভিলের জনসংখ্যা ৯,১১,৫০৭ জন, এটি আমেরিকা যুক্তরাষ্ট্রের ১২তম জনবহুল শহর, দক্ষিণ-পূর্বাঞ্চলের সর্বাধিক জনবহুল শহর এবং টেক্সাস রাজ্যের বাইরে দক্ষিণের সর্বাধিক জনবহুল শহর। জ্যাক্সনভিল মহানগর অঞ্চলের জনসংখ্যা ১৫,২৩,৬১৫ জন এবং এটি ফ্লোরিডার চতুর্থ বৃহত্তম মহানগর অঞ্চল।
জ্যাক্সনভিল জর্জিয়া রাজ্য সীমানার প্রায় ২৫ মাইল (৪০ কিলোমিটার) দক্ষিণে এবং মায়ামি থেকে ৩২৮ মাইল (৫২৮ কিমি) উত্তরে উত্তর-পূর্ব ফ্লোরিডার প্রথম উপকূল অঞ্চলে সেন্ট জনস নদীর তীরে অবস্থিত। জ্যাক্সনভিললে সৈকত সম্প্রদায়গুলি সংলগ্ন আটলান্টিক উপকূলে রয়েছে। এই অঞ্চলটি মূলত টিমুকুয়ার লোকেরা বাস করত এবং ১৫৬৪ সালে ফোর্ট ক্যারোলিনের ফরাসী উপনিবেশের স্থান ছিল, এটি বর্তমানে মহাদেশীয় মার্কিন যুক্তরাষ্ট্রের অন্যতম প্রাচীন ইউরোপীয় জনবসতি। ব্রিটিশ শাসনের অধীনে নদীর মধ্যের সরু স্থানে একটি বসতি গড়ে ওঠে, যেখানে গবাদি পশুগুলি সেমিনোল থেকে ওয়াকা পাইলেটকার মধ্যে পারাপার করা হত এবং ব্রিটিশদের কাছে স্থানটি কাউ ফোর্ড নামে পরিচিত ছিল। আমেরিকা যুক্তরাষ্ট্র স্পেনের থেকে ফ্লোরিডা অর্জনের এক বছর পরে ১৮২২ সালে সেখানে একটি প্লাটড শহর প্রতিষ্ঠিত হয়; এটি ফ্লোরিডা টেরিটরির প্রথম সামরিক গভর্নর এবং আমেরিকার সপ্তম রাষ্ট্রপতি অ্যান্ড্রু জ্যাকসনের নামে শহরটির নামকরণ করা হয়।
১৯ শতকের শেষার্ধের পরে পোতাশ্রয়ের উন্নতি জ্যাক্সনভিলকে একটি প্রধান সামরিক এবং বেসামরিক গভীর-জলের বন্দর হিসাবে গড়ে তুলেছে। এর নদীর তীরবর্তী অবস্থান নেভাল স্টেশন মায়পোর্ট, নেভাল এয়ার স্টেশন জ্যাকসনভিল, মার্কিন যুক্তরাষ্ট্রের মেরিন কর্পস ব্লাউন্ট আইল্যান্ড কমান্ড এবং ফ্লোরিডার তৃতীয় বৃহত্তম সমুদ্রবন্দর জ্যাক্সনভিল বন্দরকে সহায়তা করে। জ্যাক্সনভিলের সামরিক ঘাঁটি এবং নিকটবর্তী নৌ ডুবোজাহাজ ঘাঁটি কিংস বে যুক্তরাষ্ট্রে তৃতীয় বৃহত্তম সামরিক উপস্থিতি তৈরি করেছে। স্থানীয় অর্থনীতির গুরুত্বপূর্ণ কারণগুলির মধ্যে রয়েছে ব্যাংকিং, বীমা, স্বাস্থ্যসেবা এবং সরবরাহ সম্পর্কিত পরিষেবাগুলি। ফ্লোরিডার বেশিরভাগ অঞ্চলের মতোই জ্যাক্সনভিল অঞ্চলে বিশেষত গল্ফ সম্পর্কিত পর্যটনের জন্য গুরুত্বপূর্ণ জ্যাক্সনভিলের লোকদের মাঝে মাঝে "জ্যাকসনভিলিয়ানস" বা "জ্যাক্সনস" ("জ্যাক্সনস" বানানও বলা হয়) বলা হয়।
প্রারম্ভিক ইতিহাস
আধুনিক শহর জ্যাকসনভিলের অঞ্চলটিতে কয়েক হাজার বছর ধরে মানুষ বসবাস করে আসছে। ব্ল্যাক হ্যামক দ্বীপের জাতীয় টিমুকুয়ান বাস্তুসংস্থান ও ঐতিহাসিক সংরক্ষণ এলাকায় উত্তর ফ্লোরিডা বিশ্ববিদ্যালয়ের একটি দল মার্কিন যুক্তরাষ্ট্রের মৃৎশিল্পের প্রাচীনতম ধ্বংসাবশেষগুলির কয়েকটি আবিষ্কার করেছে। এগুলি ২৫০০ খ্রিস্টপূর্বের সময়কার ধ্বংসাবশেষ।
ভূসংস্থান
আমেরিকা যুক্তরাষ্ট্রের আদমশুমারি ব্যুরো অনুসারে শহরটির মোট আয়তন ৮৭৪.৩ বর্গমাইল (২,২৬৪ বর্গকিমি), যা জ্যাক্সনভিলকে আয়তনের হিসাবে যুক্তরাষ্ট্রে সীমাবদ্ধ বৃহত্তম শহর হিসাবে গড়ে তুলেছে; এর মধ্যে ৮৬.৬৬% (৭৫৭.৭ বর্গমাইল বা ১,৯৬২ বর্গকিমি) ভূমিভাগ এবং ১৩.৩৪% (১১৬.৭ বর্গমাইল বা ৩০২ বর্গকিমি) জলভাগ।
সরকার
১৯৬৮ সালে জ্যাক্সনভিল ও ডুভাল কাউন্টি জ্যাকসনভিল একীকরণে তাদের সরকারকে জ্যাক্সনভিলে একীকরণ করে। এটি পৃথক পৃথক কাউন্টি নির্বাহী বা আইনসভাকে সরিয়ে দেয় এবং যথাক্রমে জ্যাক্সনভিলের মেয়র ও জ্যাক্সনভিলের সিটি সিটি কাউন্সিলের সাথে উক্ত পদগুলিকে অপসারণ করে। এ কারণে জ্যাক্সনভিলে শহরের সীমানার বাইরে কিন্তু ড্ভুল কাউন্টির অভ্যন্তরের ভোটাররা এই পদগুলির জন্য অনুষ্ঠিত নির্বাচনে ভোট দিতে পারেন এবং প্রার্থী হতে পারেন। ১৯৯৫ সালে ডুভাল কাউন্টির নেপচিউন বিচের বাসিন্দা জন ডেলানি জ্যাক্সনভিলি শহরের মেয়র নির্বাচিত হয়ন।
আনারকলি বাজার
আনারকলি বাজার (পাঞ্জাবি, ) হলো পাকিস্তানের পাঞ্জাব প্রদেশের লাহোর শহরে অবস্থিত একটি প্রধান বাজার এলাকা। এছাড়া আনারকলি লাহোরের একটি উপশহর এবং দাতা গঞ্জ বকশ তহশিলের একটি ইউনিয়ন পরিষদ হিসেবেও কাজ করে।
ইতিহাস
থাম্ব|লাহোরে দিল্লির [[মামলুক সালতানাত (দিল্লি)|মামলুক সুলতান কুতুব উদ্দিন আইবেকের সমাধি সৌধে ১৯৭০ এর দশকের প্রথমার্ধে সংস্কার কাজ করা হয়।]] আনারকলি সম্ভবত দক্ষিণ এশিয়ার টিকে থাকা সবচেয়ে পুরনো বাজারগুলোর অন্যতম। অন্তত দুইশ বছর পূর্বে আনারকলি বাজার প্রতিষ্ঠিত হয়েছিল বলে ধারণা করা হয়। স্থানীয় আনারকলির সমাধিসৌধ নামে পরিচিত একটি স্থাপনার নামে বাজারটির নামকরণ করা হয়ে থাকতে পারে। সমাধিটি মোঘল আমলের চরিত্র আনারকলির হয়ে থাকতে পারে মনে করা হয়, যাকে সম্রাট আকবরের নির্দেশে তার পুত্র শাহজাদা সেলিমের সাথে প্রণয় সম্পর্কের কারণে রাজধানী থেকে বিতারিত করা হয়েছিল। শাহজাদা সেলিম পরবর্তীতে সম্রাট জাহাঙ্গীর নামে মোঘল সিংহাসনে আরোহণ করেন। থাম্ব|মল রোডে আনারকলি স্টপ এলাকার একটি দৃশ্য
বাজার
আনারকলি বাজারে প্রধানত কাপড়, পোশাক, গয়না এবং অন্যান্য সামগ্রী বিক্রি করা হয়। বর্তমান আনারকলি বাজারটি দুইটি ভাগে বিভক্ত, যথা: "পুরান আনারকলি বাজার" এবং "নতুন আনারকলি বাজার"। পুরান আনারকলি বাজার মূলত ঐতিহ্যবাহী খাবারের জন্য খ্যাত। অন্যদিকে নতুন আনারকলি বাজার ঐতিহ্যবাহী হস্তশিল্প এবং সূচিশিল্পের জন্য খ্যাতি অর্জন করে। বনু বাজার, ধনী রাম লেন এবং পান গলি নতুন আনারকলি বাজারের মধ্যে উল্লেখযোগ্য, যাদের মধ্যে শেষোক্তটি ভারত থেকে আমদানীকৃত পণ্যের বাজার হিসেবে সমধিক পরিচিত।
এছাড়া দিল্লির মামলুক সালতানাতের প্রতিষ্ঠাতা কুতুবুদ্দিন আইবেকের সমাধিসৌধ আনারকলি বাজার এলাকাতেই অবস্থিত। ১৯৭০ এর দশকের প্রথমার্ধে পাকিস্তানের তৎকালীন প্রধানমন্ত্রী জুলফিকার আলী ভুট্টোর নির্দেশে সমাধি সৌধটির সংস্কার কাজ করা হয়।
রাজীব গান্ধী বিশ্ববিদ্যালয়
রাজীব গান্ধী বিশ্ববিদ্যালয়(Rajiv Gandhi University) ১৯৮৪ সালে স্থাপিত ভারতএর, অরুণাচল প্রদেশএর দৈমুখে অবস্থিত একটি কেন্দ্রীয় বিশ্ববিদ্যালয়, বিশ্ববিদ্যালয়টির আধারশিলা সেই সময়ের ভারতের প্রধানমন্ত্রী ইন্দিরা গান্ধী স্থাপন করিছিলেন। এইখানেই হল অরুণাচল প্রদেশে প্রতিষ্ঠিত প্রথম বিশ্ববিদ্যালয় এবং পূর্বে একে অরুণাচল বিশ্ববিদ্যালয় বলা হত।
রাজীব গান্ধী বিশ্ববিদ্যালয় হিসাবে নামকরণ হওয়ার আগে বিশ্ববিদ্যালয়টি শিলঙের উত্তর পূর্বীয় পার্বত্য বিশ্ববিদ্যালয়ের অধীনে ছিল। বর্তমান রাজীব গান্ধী বিশ্ববিদ্যালয়ের অধীনে অরুণাচল প্রদেশর আরেক মহাবিদ্যালয় আছে। সেই মহাবিদ্যালয়র নাম হল, অরুণাচল ল একাডেমি (নাহরলগুন), জবাহরলাল নেহরু মহাবিদ্যালয় (পাসিঘাট), ডনবস্কো কলেজ (ইটানগর), ডেরা নাটুং সরকারী মহাবিদ্যালয় (ইটানগর), ইন্দিরা গান্ধী সরকারী মহাবিদ্যালয় (তেজু), গভর্মেন্ট মহাবিদ্যালয় (বোমডিলা), দঞি পোলো সরকারী মহাবিদ্যালয় (কামকি), রাংফ্রাহ সরকারী মহাবিদ্যালয় (চাংলাং জিলা)। বিশ্ববিদ্যালয়টিতে অরুণাচল প্রদেশ ছাড়াও কাছের রাজ্য অসমএর বহু ছাত্র ছাত্রী শিক্ষা গ্রহণ করতে দেখা যায়।
Status
৯ এপ্রিল ২০০৭ তারিখে রাজীব গান্ধী বিশ্ববিদ্যালয় কেন্দ্রীয় বিশ্ববিদ্যালয় হিসাবে স্বীকৃতি পায়, ২০০৫ সালে বিশ্ববিদ্যালয়টিকে পূর্বের অরুণাচল বিশ্ববিদ্যালয় নামের থেকে রাজীব গান্ধী বিশ্ববিদ্যালয় নামকরণ করা হয়েছিল।
বিদ্যাপীঠসমূহ
ফ; শিক্ষা বিদ্যাপীঠ'''
ছাত্রাবাস
ছাত্রীনিবাস
বহিঃসংযোগ
শ্রেণী:অরুণাচল প্রদেশের মহাবিদ্যালয় ও বিশ্ববিদ্যালয়সমূহ
মেনিন কাজাখস্তানিম
মেনিন ক্বাযাকস্তানীম ( 'আমার কাজাকস্থান') ২০০৬ সালের ৭ই জানুয়ারি তারিখে গৃহীত কাজাখস্থানের জাতীয় সঙ্গীত। এটি ১৯৫৬ সালে শমশি কালদায়কভ কর্তৃক সুর করা এবং জুমেকেন নাজেমেদেনভের রচিত একই নামের গানের উপর ভিত্তি করে নির্মিত হয়েছে। একে স্বাধীনতার পরে ব্যবহৃত পূর্ববর্তী সংগীতকে প্রতিস্থাপন করা হয়েছিল, যা কাজাখ সোভিয়েত সমাজতান্ত্রিক প্রজাতন্ত্র এর জাতীয় সংগীতের সুরকে অনুসরণ করে গাওয়া হতো। ঘোষণা জারির পূর্বে মূল গানের কথাগুলো তৎকালীন রাষ্ট্রপতি নুরসুলতান নাজারবায়েভ সংশোধন করে দিয়েছিলেন।
উদ্ভব
এই গানটি সোভিয়েত ভার্জিন ল্যান্ডস প্রোগ্রামের প্রতিক্রিয়া হিসাবে ১৯৫৬ সালে লিখিত একই নামের একটি কাজাখ দেশাত্মবোধক গানের উপর ভিত্তি করে তৈরি করা হয়েছে। এটি কি অনুষ্ঠানটি উদ্‌যাপন করার জন্য নাকিকাজাখস্তানকে রাশিয়ার কর্ন বেল্টে পরিণত করা উচিত নয় ব্যাপারে সোভিয়েত কর্তৃপক্ষকে জোর দেওয়ার জন্য লিখিত হয়েছিল তা নিয়ে বিতর্ক রয়েছে।
সামরিকে
"মেনিম কাযাকস্তানিম" সরকারী রাষ্ট্রীয় অনুষ্ঠান এবং সামাজিক অনুষ্ঠানের (যেমন কাজাখস্তানের জাতীয় ক্রীড়া দলজড়িত কোনো ক্রীড়া অনুষ্ঠান) সময় বাজানো হয়। জাতীয় সঙ্গীতের পরিবেশন কোনও সরকারী আইন দ্বারা নিয়ন্ত্রিত নয়; তবে জাতীয় সঙ্গীত চলাকালীন কিছু ঐতিহ্যবাহী নিয়ম নীতি মানা হয়। বেশিরভাগ নাগরিক মার্কিন যুক্তরাষ্ট্রের অনুকরণে সংগীত গাওয়ার সময় তাদের ডান হাতে বাম বুকে হাত রাখে। ঐতিহ্যগতভাবে সর্বজনীন শিষ্টাচার হল পরিবেশনের সময় দাঁড়ানো। কাজাখ সশস্ত্র বাহিনীর কর্মকর্তা ও কর্মীরা যখন জাতীয় সংগীত পরিবেশনার সময় ইউনিফর্মে থাকাকালীন রাশিয়ান ধাঁচের সামরিক সালাম দেন।
২০১২ ক্রীড়া প্রতিযোগিতা
২০১২ সালের মার্চ মাসে বোরাত সিনেমার সাউন্ডট্র্যাকে প্রদর্শিত "ও কাজাখস্তান" নামের প্যারোডি জাতীয় সংগীত ভুল করে কুয়েতের আন্তর্জাতিক শুটিং গ্র্যান্ড প্রিক্সে বাজানো হয়েছিল। পুরো প্যারোডিটি চলার সময় স্বর্ণপদকজয়ী মারিয়া দিমিত্রিয়েনকো মঞ্চে দাঁড়িয়ে ছিলেন। এতে দলটি অভিযোগ করে এবং পুরস্কার প্রদান অনুষ্ঠানটি আবার মঞ্চস্থ হয়েছিল। এই ঘটনাটি মূলত শেষ মুহুর্তে ইউটিউব থেকে ভুল গান ডাউনলোড করা ফলে ঘটেছিল। কাজাখস্তানের ঊর্ধ্বতন কর্মকর্তারা ত্রুটিটি দেখে ক্ষুদ্ধ হয়েছিলেন এবং তাদের কুয়েত সহযোগীদের কাছে অভিযোগ করার শপথ করেছিলেন। একই মাসের শুরুর দিকে কোস্টানাইয়ের স্কি রিসর্টের জমকালো উদ্বোধনে একটি অনুরূপ ঘটনা ঘটেছিল, যেখানে রিকি মার্টিনের একক "লিভিন 'লা ভিদা লোকার" প্রথম বারটি "মেনিম কাজাখস্তানিম" এর পরিবর্তে বাজানো হয়েছিল।
চুনিমুখো মৌটুসি
থাম্ব|সাতছড়ি জাতীয় উদ্যান থেকে তোলা। চুনিমুখো মৌটুসি, চুনিমুখি মৌটুসি বা সবুজাভ মৌটুসি (বৈজ্ঞানিক নাম: Anthreptes singalensis) Nectariniidae (নেক্টার্নিডাই) গোত্র বা পরিবারের অন্তর্গত Anthreptes (অ্যানথ্রেপ্টেজ) গণের অন্তর্গত এক প্রজাতির মৌপায়ী পাখি। পাখিটি বাংলাদেশ, ভারত ছাড়াও দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ২৮ লাখ ৩০ হাজার বর্গ কিলোমিটার। বিগত কয়েক দশক ধরে এদের সংখ্যা স্থিতিশীল রয়েছে, বাড়েনি আবার আশঙ্কাজনক হারে কমেও যায়নি। সেকারণে আই. ইউ. সি. এন. এই প্রজাতিটিকে ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত নয়।
বিস্তৃতি
বাংলাদেশ ও ভারত ছাড়াও ভুটান, কম্বোডিয়া, চীন, ইন্দোনেশিয়া, লাওস, মালয়েশিয়া, মায়ানমার, নেপাল, ব্রুনাই, থাইল্যান্ড ও ভিয়েতনামে নিয়মিত এদের দেখা যায়। এসব দেশে এরা স্থায়ী পাখি।
বিবরণ
চুনিমুখো মৌটুসি অত্যন্ত ক্ষুদ্রকায় চকচকে সবুজ বর্ণের পাখি। এর দৈর্ঘ্য কমবেশি ১১ সেন্টিমিটার, ডানা ৫.৩ সেন্টিমিটার, ঠোঁট ১.৫ সেন্টিমিটার, লেজ ৪.২ সেন্টিমিটার ও পা ১.৬ সেন্টিমিটার। স্ত্রী ও পুরুষ পাখির চেহারায় পার্থক্য রয়েছে। পুরুষ মৌটুসির মাথার চাঁদি, ঘাড়, পিঠ, কোমর ও লেজের উপরের আচ্ছাদক ধাতব সবুজ। জানা ও লেজ কালচে। রোদে এর গাল উজ্জ্বল লাল থেকে কিছুটা বেগুনি দেখায়। গলা ও বুক লালচে-কমলা, পেট হলুদ।
স্ত্রী মৌটুসির পিঠ অনুজ্জ্বল জলপাই সবুজ। গলা ও বুক হালকা লালচে-কমলা। গালে লাল রঙ থাকে না। পেট পুরুষ মৌটুসির মতই হলুদ। স্ত্রী ও পুরুষ পাখি উভয়ের চোখ লাল। ঠোঁট অপেক্ষাকৃত খাটো ও সোজা। ঠোঁটের রঙ কালচে। পা ও পায়ের পাতা সবজে-ধূসর। অপ্রাপ্তবয়স্ক পাখির চেহারা অবিকল স্ত্রী মৌটুসির মত, কেবল দেহতলে হলুদ রঙ থাকে না।
স্বভাব
চুনিমুখো মৌটুসি পাতলা বন, বনের আশেপাশে চাষাবাদের জন্য পরিষ্কার জায়গা, বনপ্রান্ত, চিরসবুজ বন, ক্ষুদ্র ঝোপ ও প্যারাবনে বিচরণ করে। সচরাচর একা বা জোড়ায় জোড়ায় থাকে। শীতকালে ছোট পতঙ্গভূক পাখির দলে যোগ দেয়। ঝোপঝাড়ে ও গাছে গাছে এরা খাবারের খোঁজে ঘুরে বেড়ায়। গাছের পাতা, ফুল ও মুকুলে খাদ্য খোঁজে। এদের প্রধান খাদ্য পোকামাকড় ও ফুলের মধু। সচরাচর তীব্র স্বরে শিস দেয়ঃ সুইটি-টি-চি-চিউ...টিউসি-টিটসুইটি-সুইটি...সুইটি-টি-চি-চিউ...।
প্রজনন
মার্চ থেকে জুন মাস এদের প্রজনন মৌসুম। এসময় ঝোপে ফার্ন ও আঁশ দিয়ে ছোট থলের মত বাসা বানিয়ে ডিম পাড়ে। ডিমগুলো সংখ্যায় ২টি ও সাদা রঙের, তাতে বাদামি-ধূসর দাগ থাকে। ডিমের মাপ ১.৬ × ১.২ সেমি।
আল্যাইবেয়ি, ইমামোগ্লু
আল্যাইবেয়ি তুরস্কের আদানা প্রদেশ এর একটি গ্রাম। এটি ইমামোগ্লু জেলায় অবস্থিত।
ইওজ শাহ
হুসামউদ্দীন ইওজ খলজী, যিনি পরবর্তীতে গিয়াসউদ্দীন ইওজ শাহ বলে পরিচিতি পান, বাংলার একজন শাসক ছিলেন। তিনি ১২০৮–১২১০ মেয়াদে এবং পুনরায় ১২১২-১২২৭ মেয়াদে দায়িত্বপালন করেন।
তাঁর শাসনকে "গঠনমূলক" হিসাবে বর্ণনা করা হয়েছে কারণ খলজি বন্যা প্রতিরক্ষা ব্যবস্থা উদ্ভাবন করে এবং দক্ষিণ এশিয়ার প্রাচীনতম রেকর্ড করা বেড়িবাঁধ নির্মাণ এবং গ্র্যান্ড ট্রাঙ্ক রোড সম্প্রসারণের মাধ্যমে প্রধান শহরগুলিকে সংযুক্ত করে বাংলায় বড় বড় উন্নয়ন করেছিলেন। খলজি বাংলার প্রথম নৌবাহিনী প্রতিষ্ঠা, লখনৌতি (গৌড়) এর সম্পূর্ণ দুর্গ এবং বাসনকোটের দুর্গ-শহর প্রতিষ্ঠার জন্যও দায়ী ছিলেন।
প্রারম্ভিক জীবন
তিনি খালাজ উপজাতির সদস্য ছিলেন,  যা ছিল তুর্কি বংশোদ্ভূত একটি উপজাতি যারা তুর্কিস্তান থেকে অভিবাসনের পরে পরে ২০০ বছরেরও বেশি সময় ধরে আফগানিস্তানে বসতি স্থাপন করেছিল।   তিনি গারমসিরের একটি মুসলিম পরিবারে জন্মগ্রহণ করেন এবং তার পিতার নাম হোসাইন খলজি। তার প্রথম জীবনে, ইয়াওয়াজ খলজি তার গাধার সাথে পণ্য পরিবহন করতেন। একবার, তিনি একদল দরবেশকে খাবার ও পানীয় সরবরাহ করেছিলেন, যারা পরে তার জন্য প্রার্থনা করেছিলেন এবং তাকে দক্ষিণ এশিয়ায় প্রবেশের নির্দেশ দিয়েছিলেন।
ইতিহাস
১২০৮ সালে তিনি বাংলার ক্ষমতা লাভ করেন। পরে ১২১০ সালে আলি মর্দান খিলজি তাকে ক্ষমতাচ্যুত করেন। আলী মর্দান খলজীর ওফাতের পর ১২১২ সালে পুনরায় ক্ষমতা লাভ করেন এবং গিয়াসউদ্দীন ইওজ শাহ নামে শাসন শুরু করেন।
গিয়াসউদ্দীন ইওজ খলজী দীর্ঘ ১৫ বছর শাসন করেন। তার শাসনামলে বাংলায় শান্তি বজায় ছিল। তিনি দেবকোট থেকে গৌড়ে রাজধানী সরিয়ে আনেন। বাংলায় তিনি একটি শক্তিশালী নৌবাহিনী গড়ে তোলেন। গিয়াসউদ্দীন ইওজ খলজী পূর্ববঙ্গ, কামরূপ (আসাম), ত্রিহুত (উত্তর বিহার) ও উৎকলে (উত্তর ওড়িষ্যা) অভিযান পরিচালনা করেন ও এগুলোকে তার করদ রাজ্যে পরিণত করেন।
গিয়াসউদ্দীন ইওজ খলজীর বিহার জয়কে দিল্লীর মামলুক সালতানাতের প্রতি হুমকি হিসেবে ধরা হয় এবং দিল্লীর সুলতান ইলতুতমিশ তাকে ক্ষমতাচ্যুত করার সিদ্ধান্ত নেন। ১২২৪ সালে ইলতুতমিশ বাংলা আক্রমণ করেন। বিহারের তেলিয়াগড়ে দুই সেনাবাহিনী মুখোমুখি হয়। গিয়াসউদ্দীন ইওজ খলজীর নৌবাহিনী ও পদাতিক বাহিনী দিল্লীর সেনাদের কাছে পরাজিত হয়। ফলে তিনি ইলতুতমিশকে ৮০,০০,০০০ টাকা ও ৩৮টি যুদ্ধের হাতি প্রদান করেন এবং ইলতুতমিশের নামে মুদ্রা জারি করতে বাধ্য হন।
কিন্তু ইলতুতমিশের ফিরে যাওয়ার পর গিয়াসউদ্দীন ইওজ খলজী পুনরায় স্বাধীনতা ঘোষণা করেন। এরপর বিদ্রোহ দমনের জন্য বাংলার পূর্বাঞ্চল আক্রমণ করেন। ১২২৬ সালে ইলতুতমিশ পুনরায় বাংলা আক্রমণ করেন ও তাকে পরাজিত করেন। গিয়াসউদ্দীন ইওজ খলজী ও তার সভাসদরা যুদ্ধে নিহত হন এবং বাংলা দিল্লীর মামলুক সালতানাতের একটি প্রদেশে পরিণত হয়।
রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ
রাষ্ট্রীয় শৈক্ষিক অনুসন্ধান এবং প্রশিক্ষণ পরিষদ (राष्ट्रीय शैक्षिक अनुसंधान और प्रशिक्षण परिषद, সংক্ষেপে NCERT) হল ১৯৬১ খিস্টাব্দে ভারত সরকার কর্তৃক স্থাপিত একটি সংস্থা যাতে বিদ্যালয় শিক্ষার সাথে জড়িত কার্যকলাপে কেন্দ্রীয় সরকার তথা রাজ্য সরকারকে পরামর্শ প্রদান করা হয়।
পুরুলিয়া সদর মহকুমা
পুরুলিয়া সদর মহকুমা হল ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি মহকুমা। ২০১৭ সালের ৩০ মার্চ তারিখে পশ্চিমবঙ্গ সরকার কর্তৃক কলকাতা গেজেটে প্রকাশিত বিজ্ঞপ্তির ভিত্তিতে সেই বছর ৭ এপ্রিল পুরুলিয়া জেলা চারটি মহকুমায় বিভক্ত হয়: পুরুলিয়া সদর, মানবাজার, ঝালদা ও রঘুনাথপুর।
মহকুমাসমূহ
পুরুলিয়া জেলায় রয়েছে চারটি মহকুমা:
থানা
পুরুলিয়া সদর মহকুমার অন্তর্গত থানাগুলির বৈশিষ্ট্য ও এক্তিয়ারভুক্ত এলাকার বিবরণ নিচে দেওয়া হল:
সমষ্টি উন্নয়ন ব্লক
পুরুলিয়া সদর মহকুমার অন্তর্গত সমষ্টি উন্নয়ন ব্লকগুলি হল:
গ্রাম পঞ্চায়েত
পুরুলিয়া সদর মহকুমার অন্তর্গত গ্রাম পঞ্চায়েতগুলি হল:
শিক্ষাব্যবস্থা
পুরুলিয়া সদর মহকুমার উল্লেখযোগ্য শিক্ষাপ্রতিষ্ঠানগুলি হল:
স্বাস্থ্য পরিষেবা
হাসপাতাল: (নাম, অবস্থান, শয্যাসংখ্যা)
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা)
প্রাথমিক স্বাস্থ্য কেন্দ্র: (সমষ্টি উন্নয়ন ব্লক-অনুযায়ী) (সমষ্টি উন্নয়ন ব্লক, অবস্থান, শয্যাসংখ্যা)
নির্বাচনী কেন্দ্র
পুরুলিয়া জেলার লোকসভা ও বিধানসভা কেন্দ্রগুলির বিবরণ নিচে দেওয়া হল:
আঘা বোজর্গ মসজিদ
আগা বোজর্গ মসজিদ (   মসজিদ-ই Āঘি বোজর্গ) ইরানের কাশনের একটি historical তিহাসিক মসজিদ। মসজিদটি অষ্টাদশ শতাব্দীর শেষদিকে মাস্টার মিমার ওস্তাদ হাজ সা'বান-আলি দ্বারা নির্মিত হয়েছিল। মসজিদ এবং ধর্মতত্ত্ব বিদ্যালয় (মাদ্রাসা) শহরের কেন্দ্রস্থলে অবস্থিত।
বৈশিষ্ট্য
মসজিদটিকে "কাশনের সেরা ইসলামিক কমপ্লেক্স এবং 19 শতকের মাঝামাঝি অন্যতম সেরা" হিসাবে বর্ণনা করা হয়েছে। প্রতিসম ডিজাইনের জন্য প্রসিদ্ধ, এতে দুটি বড় ইওয়ান রয়েছে, একটি মিহরাবের সামনে এবং অন্যটি প্রবেশদ্বার দিয়ে। চত্বর মধ্যম যা গাছ ও একটি ঝরনা সঙ্গে একটি বাগান গঠিত সালে দ্বিতীয় আদালত রয়েছে। মেহেরবের সামনের আইওয়ানের একটি ইটের গম্বুজ সহ দুটি মিনার রয়েছে। এখানেই একজন ছাত্র হিসাবে ওস্তাদ আলী মরিয়ম স্থপতি হিসাবে তার কেরিয়ার শুরু করেছিলেন।
ছবি
মসজিদের বিভিন্ন দৃশ্য
ভেন্টা (নদী)
ভেন্টা (লাটভিয়ান উচ্চারণ, লিথুয়ানিয়ান , Windau , Windawa  , Livonian Vǟnta joug ) উত্তর-পশ্চিম লিথুয়ানিয়া এবং পশ্চিম লাটভিয়ার একটি নদী । এর উৎপত্তিস্থল লিথুয়ানিয়ান শিয়াউলিয়াই কাউন্টির Kuršėnai- এর কাছে। এটি লাটভিয়ার ভেন্টসপিলে বাল্টিক সাগরে গিয়ে পড়েছে।
ভেন্টা নদীর অববাহিকায় লিথুয়ানিয়ার ভূখণ্ডে যে শহরগুলি রয়েছে তা হল Užventis, Kuršėnai, Venta, Viekšniai এবং Mažeikiai. লাটভিয়ায় কুলদিগা, পিলটেন এবং ভেন্টসপিল শহরগুলি ভেন্টা নদীর উপর অবস্থিত।
ইউরোপের সবচেয়ে প্রশস্ত জলপ্রপাত ভেন্টা র‌্যাপিড জলপ্রপাত এই নদীর উপরই অবস্থিত।
গিট
গিট (git, ) হল একটি ডিস্ট্রিবিউটেড সংস্করণ নিয়ন্ত্রণ (version control) পদ্ধতি যা প্রধানত প্রোগ্রামিং প্রকল্পের উৎস কোডের পরিবর্তন সংরক্ষণে ব্যবহার করা হয়। এটি প্রোগ্রামারদের মধ্যে কাজের সমন্বয় করার উদ্দেশ্যে তৈরি হলেও যেকোন ধরনের কম্পিউটার ফাইলের পরিবর্তন রক্ষায় ব্যবহার করায় কোন বাধা নেই। গিটের লক্ষ্যসমূহ হল দ্রুতগতি, তথ্যের বিশুদ্ধতা, এবং ডিস্ট্রিবিউটেড জটিল বহুমাত্রিক প্রকল্পের সমর্থন।
লিনাস টরভাল্ড্‌স লিনাক্স কার্নেল প্রোগ্রামিংয়ে সুবিধার জন্য ২০০৫ সালে গিট তৈরি শুরু করেন, এবং অন্যান্য কার্নেল ডেভেলপাররা তাকে প্রারম্ভিক সহায়তা দেন। বর্তমানে এর তত্ত্বাবধায়ক হিসেবে রয়েছেন জুনিও হামানো।
কম্পিউটারে অবস্থিত প্রতিটি গিট ডিরেক্টরি একেকটি পুরোপুরি স্বয়ংসম্পূর্ণ রিপজিটরি (repository) বা সোর্সভাণ্ডার, এবং কোন ধরনের কেন্দ্রীয় সার্ভারের নিয়ন্ত্রণমুক্ত।
গ্নু সাধারণ সার্বজনীন লাইসেন্স, ২য় সংস্করণ (GPLv2) এর আওতায় ফ্রি এবং ওপেন সোর্স সফটওয়্যার হিসেবে গিট প্রকাশিত হয়।
ইতিহাস
২০০৫ সালের শুরুতে লিনাক্স কার্নেলের সোর্স কোড বিটকিপার নামক একটি বাণিজ্যিক ভার্শন কন্ট্রোল ব্যবস্থায় সংরক্ষণ করা হত। কিন্তু বিটকিপারের স্বত্বাধিকারী ল্যারি ম্যাকঅ্যাভয় দাবি করেন কার্নেল ডেভলপার অ্যান্ড্রু ট্রিজেল বিটকিপারের প্রটোকল রিভার্স-ইঞ্জিনিয়ারিং করেছেন, এবং কার্নেলের কাজে সফটওয়্যারটির বিনামূল্য ব্যবহারের অনুমতি উঠিয়ে নেন। এর ফলশ্রুতিতে ২০০৫ এর এপ্রিলে বিটকিপারকে প্রতিস্থাপন করার জন্য লিনাক্স কার্নেল-এর জনক ফিনিস নাগরিক লিনাস টরভল্ডস-এর নেতৃত্বে গিট ডেভলপ করা শুরু হয়।
টরভাল্ড‌্স যেসব বৈশিষ্ট্য আশা করছিলেন, তা তৎকালীন কোন ভার্শন কন্ট্রোল পদ্ধতিতেই উপস্থিত ছিল না। যেমন, সেসব পদ্ধতিতে সোর্স কোডে প্যাচ প্রয়োগ করতে প্রায় ৩০ সেকেন্ড সময় লাগত, উপরন্তু লিনাক্স কার্নেলের বিস্তৃত সোর্স কোডে এই সময়ের পরিমাণ আরও অণেক গুণ বেড়ে যেত। কিন্তু টরভাল্ড‌্স এক্ষেত্রে ৩ সেকেন্ডের বেশি সময় দিতে রাজি ছিলেন না। এছাড়া তিনি আরও কয়েকটি লক্ষ্য নির্ধারণ করেন:
এসব লক্ষ্য পূরণ করার মত কোন ব্যবস্থা না পেয়ে, লিনাক্স কার্নেল ২.৬.১২-rc২ সংস্করণ প্রকাশের পর টরভাল্ড‌্স নিজেই এধরনের একটি সফটওয়্যার লিখতে বসেন।
২০০৫ এর ৩ এপ্রিল গিট ডেভলপ করা শুরু হয়। টরভাল্ড‌্স ৬ তারিখে প্রকল্পটি প্রকাশ করেন। ৭ এপ্রিল গিট স্ব-আশ্রিত হয় (অর্থাৎ গিটের সোর্স কোড গিট দ্বারাই সংরক্ষণ করা শুরু হয়)। ২০০৫ এর ১৬ জুন প্রকাশিত লিনাক্স কার্নেল ২.৬.১২ ছিল গিটের ব্যবস্থাপনাধীনে মুক্তিপ্রাপ্ত প্রথম সংস্করণ।
২০০৫ এর ২৬ জুলাই টরভাল্ড‌্স গিটের তত্ত্বাবধায়নের দায়িত্ব প্রকল্পটির অন্যতম অবদানকারী জুনিও হামানোকে দিয়ে দেন। হামানো ২০০৫ সালের ২১ ডিসেম্বর গিট ১.০ সংস্করণ প্রকাশ করেন। এখনও তিনি গিটের তত্ত্বাবধায়নের দায়িত্বে রয়েছেন।
নাম
ব্রিটিশ ইংরেজি অপভাষায় গিট বলতে বিরক্তিকর লোক বোঝায়। টরভালড‌্স শ্লেষ্মাত্বকভাবে নামটির সম্পর্কে বলেছেন, "আমি মহা অহংকারী লোক, তাই সব প্রজেক্টের নাম নিজের নামেই দিই, প্রথমে 'লিনাক্স', এবার 'গিট'." । গিটের ম্যান পেজ বর্ণনা করে এভাবে: "দ্য স্টুপিড কনটেন্ট ট্র্যাকার"। সোর্স কোডের রিডমি ফাইল আরও বিস্তারিতভাবে বলে:
""গিট" নামটা দিয়েছিলেন লিনাস টরভাল্ড‌্স, একদম প্রথম সংস্করণটা লেখার সময়। তিনি একে বলেছেন "দ্য স্টুপিড কনটেন্ট ট্র্যাকার", এবং নামটির ব্যাখ্যা হল (আপনার পছন্দমত):
উল্লেখ্য, এখানে "global information tracker" এবং "goddamn idiotic truckload of sh*t" বাক্যদুটি সংক্ষিপ্ত রূপ "git" হতে পারে।
প্রকাশনা সমূহ
প্রকাশনা সংস্করণ সংখ্যা পেতে :
প্রকাশনার তালিকা নিম্নরূপ :
বৈশিষ্ট্য
গিটের নকশার অনুপ্রেরণা ছিল বিটকিপার এবং মোনোটোন। গিট প্রথমদিকে তৈরি করা হয়েছিল নিজস্ব ফ্রন্ট-এন্ড বিহীন ভার্সন-কন্ট্রোল ইঞ্জিন হিসাবে। তবে প্রকল্পটি পরে স্বয়ংসম্পূর্ণ হয়ে উঠেছে, এবং কোন বাহ্যিক ফ্রন্ট-এন্ড ছাড়াই ব্যবহার করা যায়। টরভাল্ড‌্স ইচ্ছা করেই সংস্করণ-নিয়ন্ত্রণ প্রকল্পসমূহের প্রচলিত বিধিমালা এড়িয়ে গেছেন, ফলে গিট একটি অনন্য নকশা অর্জন করেছে।
লিনাক্স কার্নেল তৈরির অভিজ্ঞতাকে টরভাল্ড‌্স গিটে প্রয়োগ করেছেন, যা প্রকল্পটির প্রধান কিছু বৈশিষ্ট্য এবং অনন্যতার উৎস। গিটের মৌলিক কিছু বৈশিষ্ট্য হল:
স্থাপনাকালীন
নিবন্ধের সময় ব্যাবহারকারীর নাম জুড়তে : নিবন্ধের সময় ব্যাবহারকারীর ইমেইল আইডি জুড়তে :
স্থানীয় সঞ্চয় তৈরিতে
বিশেষ নামের সাথে একটি স্থানীয় সঞ্চয়স্থান তৈরিতে : মূল সঞ্চয়স্থানের একটি প্রতিরূপ তৈরিতে :
পরিবর্তন ব্যাবস্থাপনায়
বর্তমান ওয়ার্কস্পেসে সমস্ত ফাইলের স্থিতি জানতে : স্টেজ না করা ফাইল পরিবর্তনগুলো দেখতে : ওয়ার্কস্পেস থেকে স্টেজে পাঠাতে : স্টেজ থেকে পরিবর্তনগুলো সরাতে : স্টেজ এবং মূল সংস্করণের পরিবর্তনগুলো জানতে  : স্থানীয় সঞ্চয়স্থানে স্টেজের সমস্ত পরিবর্তন নিবন্ধন করতে : স্থানীয় সঞ্চয়স্থানের  সমস্ত শাখা দেখতে : নতুন শাখা তৈরিতে :  ওয়ার্কস্পেসে কোনো শাখা চেকআউট করতে  :  কোনো শাখাকে বর্তমান শাখায় সংযোজন করতে  :  কোনো শাখাকে মুছে ফেলতে :
ফাইল সমন্বয় মূলক
স্থানীয় সঞ্চয় ও স্টেজ থেকে ফাইল মুছে ফেলতে : স্থানীয় সঞ্চয় ও স্টেজ থেকে ফাইল স্থানান্তর করতে  :
ইতিহাস মূলক
নিবন্ধ ইতিহাস দেখতে : কোনো ফাইলের নিবন্ধ ইতিহাস দেখতে : শাখা গঠন ইতিহাস দেখতে :  দুটি শাখার  মধ্যে পার্থক্য দেখতে :  কোনো নিবন্ধের বিস্তারিত তথ্য দেখতে
সমন্বয় মূলক
দূরবর্তী সঞ্চয় থেকে স্থানীয় সঞ্চয়ে নামিয়ে আনতে : দূরবর্তী সঞ্চয়ে স্থানীয় সঞ্চয় পরিবর্তিনগুলো তুলতে  : স্থানীয় সঞ্চয় থেকে ওয়ার্কস্পেসে সংযোজন করতে : দূরবর্তী সঞ্চয় থেকে স্থানীয় সঞ্চয়ে শাখাকে পুনরুদ্ধার করে কিন্তু ওয়ার্কস্পেসে সংযোজন করে না :
নিবন্ধ সংক্রান্ত
স্থানীয় সঞ্চয়ে নির্দিষ্ট নিবন্ধ অব্দি সমস্ত নিবন্ধ ফিরিয়ে নিতে : স্টেজ এবং ওয়ার্কস্পেসে নির্দিষ্ট নিবন্ধ অব্দি সমস্ত নিবন্ধ ফিরিয়ে নিতে :
আড়াল সংক্রান্ত
অস্থায়ীভাবে ওয়ার্কস্পেসের পরিবর্তনগুলো আড়াল করতে সর্বশেষ আড়াল করা ফাইলগুলোকে পুনরুদ্ধার করতে : আড়াল করা ফাইল তালিকা পেতে  সর্বশেষ আড়াল করা ফাইলগুলোকে সরিয়ে ফেলতে :
বাস্তবায়ন
গিট মূলত লিনাক্সে ডেভলপ করা হয়, তবে অধিকাংশ প্রচলিত অপারেটিং সিস্টেম সমর্থন করে।
প্রথম দিকে উইন্ডোজের জন্য তৈরি গিট প্যাকেজটি ছিল প্রকৃতপক্ষে মিনজিডব্লিউ (MinGW) এবং এমসিস২.০ (সিগউইন এর একটি ফর্ক) এর সমন্বয়ে গঠিত একটি গ্নু/লিনাক্স এমুলেশন ফ্রেমওয়ার্ক। বর্তমানে উইন্ডোজের জন্য ন্যাটিভ ৬৪- এবং ৩২-বিটের গিট প্যাকেজ সরবরাহ করা হয় (যদিও এর সঙ্গেও আগের মতই বিভিন্ন সহায়ক গ্নু প্রোগ্রাম অন্তর্ভুক্ত করা থাকে)।
জেগিট (JGit) জাভায় বাস্তবায়িত গিট লাইব্রেরি যা যেকোন জাভা অ্যাপ্লিকেশনে যুক্ত করা যায়। এটি গেরিট এবং ইগিট প্রকল্পদুটির সাহায্যে গঠিত।
গো-গিট হল বিশুদ্ধ গো ভাষায় লিখিত গিটের একটি রূপ। এটি বর্তমানে গিট রিপজিটরির এসকিউএল ইন্টারফেস হিসেবে ব্যবহার করা যায় এবং গিট কর্মপ্রণালী এনক্রিপ্ট করতে পারে।
পাইথন ২ এবং ৩ শাখার জন্য ডালউইচ নামে গিট সংস্করণ বাস্তবায়িত হয়েছে।
গিটের আনসি সি সফটওয়্যার লাইব্রেরি রূপ হিসেবে তৈরি হয়েছে লিবগিট২ (libgit2), যা একাধিক প্লাটফর্মের জন্য বিল্ড করা যায়, এবং রুবি, পাইথন, হাস্কেল সহ আরও কিছু ভাষায় ব্যবহার করার সুবিধা (binding) রয়েছে।
জেএস-গিট হচ্ছে জাভাস্ক্রিপ্টে লেখা গিটের অংশবিশেষের বাস্তবায়ন।
গিট সার্ভার
যেহেতু গিট একটি বিতরণকৃত সংস্করণ-নিয়ন্ত্রণ সিস্টেম, এটি বাক্সের বাইরে একটি সার্ভার হিসাবে ব্যবহার করা যেতে পারে। এতে git daemon নামে একটি অন্তর্নির্মিত কমান্ড রয়েছে যা GIT প্রোটোকলে চলমান একটি সাধারণ TCP সার্ভার শুরু করে। ডেডিকেটেড গিট এইচটিটিপি সার্ভারগুলি অ্যাক্সেস নিয়ন্ত্রণ যোগ করে, ওয়েব ইন্টারফেসের মাধ্যমে একটি গিট রিপোজিটরির বিষয়বস্তু প্রদর্শন করে এবং একাধিক সংগ্রহস্থল পরিচালনা করে (অন্যান্য বৈশিষ্ট্যগুলির মধ্যে) সহায়তা করে। ইতিমধ্যে বিদ্যমান গিট রিপোজিটরিগুলিকে ক্লোন করা যেতে পারে এবং অন্যদের দ্বারা সেন্ট্রালাইজড রেপো হিসাবে ব্যবহার করার জন্য শেয়ার করা যেতে পারে। সফ্টওয়্যার ইনস্টল করে এবং ব্যবহারকারীকে লগ ইন করার অনুমতি দিয়ে এটি দূরবর্তী শেল থেকেও অ্যাক্সেস করা যেতে পারে ।
পরিষেবা হিসাবে
পরিষেবা হিসাবে গিট সংগ্রহস্থলের অনেক অফার রয়েছে। সোর্স-কোড-হোস্টিং সুবিধা হল একটি ফাইল সংরক্ষণাগার এবং সফ্টওয়্যার, ডকুমেন্টেশন, ওয়েব পেজ এবং অন্যান্য কাজের সোর্স কোডের জন্য ওয়েব হোস্টিং সুবিধা, যা সর্বজনীনভাবে বা ব্যক্তিগতভাবে অ্যাক্সেসযোগ্য। সবচেয়ে জনপ্রিয় হল গিটহাব (সর্বাধিক জনপ্রিয়), সোর্সফার্জ (অন্যতম প্রাচীন) , বিটবাকেট এবং GitLab ।
প্রচলন
এক্লিপ্স ফাউন্ডেশন ২০১৪ সালের বার্ষিক গণজরিপের প্রতিবেদনে প্রকাশ করে যে, জরিপে অংশগ্রহণকারী পেশাদার প্রোগ্রামারদের মধ্যে সর্বাধিক ৪২.৯% গিটের ব্যবহারকারী, অর্থাৎ গিট সর্বাধিক ব্যবহৃত সংস্করণ-নিয়ন্ত্রণ ব্যবস্থা। মুক্ত-সোর্স ডিরেক্টরি ওপেন হাবও অনুরূপ প্রতিবেদন প্রকাশ করেছে। স্ট্যাক ওভারফ্লো ২০১৫ সালে থেকে তাদের বার্ষিক জরিপে ভার্সন-কন্ট্রোল সফটওয়্যার অন্তর্ভুক্ত করছে। গিট এক্ষেত্রে নিয়মিত অগ্রগণ্য স্থানে রয়েছে, এবং ২০১৮ তে ৮৭.২% এর মত গুরুতর সমর্থনও পেয়েছে।  যুক্তরাজ্যের আইটি পেশার চাকরি সেবার ওয়েবসাইট itjobswatch.co.uk এর প্রতিবেদনে দেখা যায়, ২০১৬ সালে যুক্তরাজ্যে প্রোগ্রামিং পেশায় স্থায়ী চাকুরির ২৯.২৭% বিজ্ঞপ্তিতে গিট অভিজ্ঞতা চাওয়া হয়েছে এবং তার নিকটতম প্রতিদ্বন্দ্বী ছিল ১২.১৭% বিজ্ঞপ্তিতে মাইক্রোসফট টীম ফাউন্ডেশন সার্ভার।
মোহাম্মদ মাহবুবুর রহমান
মোঃ মাহবুবুর রহমান তালুকদার (জন্ম: ১ জানুয়ারি ১৯৫৪) হলেন পটুয়াখালী জেলায় বসবাসকারী আওয়ামী লীগের রাজনীতিবিদ ও সংসদ সদস্য। তিনি পটুয়াখালী-৪ আসনের সাবেক সংসদ সদস্য। এছাড়া তিনি পানি সম্পদ মন্ত্রণালয়ের প্রতিমন্ত্রী ছিলেন। দুর্নীতি দমন কমিশনের অনুসন্ধানে নানা দুর্নীতির অভিযোগে তিনি বিতর্কিত হন।
রাজনৈতিক জীবন
মাহবুবুর রহমান ২০০১ সালের সাধারণ নির্বাচনে পটুয়াখালী-৪ আসনে আওয়ামী লীগের মনোনয়ন নিয়ে সংসদ সদস্য নির্বাচিত হয়েছিলেন। ২০০৮ সাধারণ নির্বাচনেও তিনি পুনরায় সংসদ সদস্য নির্বাচিত হন। মাহবুবুর রহমান ২০০৮-২০১৩ পর্যন্ত পানি সম্পদ মন্ত্রণালয়ের প্রতিমন্ত্রীর দায়িত্ব পালন করেছিলেন। ২০১৪ সাধারণ নির্বাচনে তিনি তৃতীয়ববারের সংসদ সদস্য হন।
সমালোচনা
মাহবুবুর রহমান ভূমি দস্যু হিসাবে পরিচিত। তার বিরুদ্ধে অবৈধভাবে জমি দখলের অভিযোগ রয়েছে।
হান্টিং ফর হিডেন গোল্ড
হান্টিং ফর হিডেন গোল্ড (ইংরেজি: Hunting For Hidden Gold; অনুবাদ: লুকানো সোনার শিকার) হল গ্রসেট অ্যান্ড ডানলপ প্রকাশিত আদি হার্ডি বয়েজ রহস্য ধারাবাহিকের পঞ্চম খণ্ড। বইটি পাবলিশার উইকলি-র মার্কিন যুক্তরাষ্ট্রে সর্বকালের সর্বাধিক বিক্রীত ছোটোদের বইয়ের তালিকায় ১১১শ স্থান অর্জন করে। ২০০১ সাল পর্যন্ত এই বইটির মোট ১,১৭৯,৫৩৩টি কপি বিক্রি হয়েছিল।
কাহিনির মূল উপজীব্য মন্টানার একটি মাইনিং ক্যাম্পে সোনা চুরির ঘটনা। প্রথমে ফেন্টন হার্ডি নিজে এই তদন্তভার গ্রহণ করেছিলেন। কিন্তু তিনি আহত হয়ে তাঁর পুত্র ফ্র্যাংক ও জো-কে তাঁর সঙ্গে যোগ দিতে আহ্বান করেন। অনেক বাধা পেরিয়ে হার্ডি ভাইরা চুরি যাওয়া সোনা উদ্ধার করে এবং ডাকাতদের শেরিফের হাতে তুলে দেয়।
১৯২৮ সালে স্ট্রেটমেয়ার সিন্ডিকেটের হয়ে লেসলি ম্যাকফারলেন এই বইটি লিখেছিলেন। ১৯৫৯ থেকে ১৯৭৩ সালের মধ্যে এই ধারাবাহিকের প্রথম ৩৮টি খণ্ড এডওয়ার্ড স্ট্রেটমেয়ারের কন্যা হ্যারিয়েট অ্যাডামসের পরিচালনাধীন একটি প্রকল্পের অঙ্গ হিসেবে প্রণালীবদ্ধভাবে সংশোধিত হয়। ১৯৬৩ সালে এই বইটির আদি সংস্করণটি অ্যালিস্টেয়ার হান্টার কর্তৃক পুনর্লিখিত হয়, যার ফলে একই শিরোনামে দু’টি আলাদা গল্প লেখা হয়।
কাহিনি-সারাংশ (সংশোধিত সংস্করণ)
দুই ভাই ফ্র্যাংক ও জো হার্ডি তাদের বাবা ফেন্টন হার্ডিকে সাহায্য করতে মন্টানা অভিমুখে যাত্রা করে। একটি তদন্তের কাজে সেখানে গিয়ে দুর্ঘটনায় আহত হয়েছিলেন তিনি। লাকি লোড নামে এক গ্রামে গিয়ে হার্ডি ভাইরা এক রহস্যের গন্ধ পায়। ইতিপূর্বে বেপরোয়া শিকারীদের গুলির হাত থেকে তারা একটি লোককে বাঁচিয়েছিল। লাকি লোডের রহস্যটি ঘনীভূত হয় সেই লোকটিকে ঘিরেই। লোকটির সোনা চুরি হয়ে গিয়েছিল। লাকি লোডের স্বর্ণখনিতে থাকাকালীন তার সন্দেহ হয় তারই এক সহকর্মী সোনার নিরাপত্তার অজুহাতে তা নিয়ে পালিয়ে যায়। লাকি লোকে মিস্টার বার্ক নামে একটি লোকের সঙ্গে হার্ডি ভাইদের দেখা হয়। লোকটি ছিল একটি জেনারেল স্টোরের মালিক। কিন্তু পরে তারা জানতে পারে যে মিস্টার বার্ক আসলে "স্লিপ গান" নামে পরিচিত এক গুপ্তচর, যে কাজ করে দুষ্কৃতি বিগ অ্যালের হয়ে। যে লোকটিকে তারা বাঁচিয়েছিল সে যখন লাকি লোডে থাকত তখন বিগ অ্যাল পরিচিত ছিল ব্ল্যাক পেপর নামে। হার্ডি ভাইরা বিগ অ্যালকে পরাজিত করে। লুকানো সোনার অনুসন্ধান করতে গিয়ে হার্ডি ভাইরা একটি গুহাকে চিহ্নিত করে। কোথায় সোনা রয়েছে তার সূত্র পেতে তারা সেই গুহায় প্রবেশ করে। কিন্তু কোনও সূত্র পাওয়ার আগেই তারা এক পাল নেকড়ের সামনে পড়ে এবং গুহা থেকে বেরিয়ে আসার পথ খুঁজে নিতে হয় তাদের। তারা আরও জানতে পারল যে বার্ট ডসন হল বব ডজ, অর্থাৎ যে লোকটি তাদের মন্টানায় উড়িয়ে নিয়ে এসেছিল। জানা গেল তার স্মৃতিভ্রংশ হয়েছে। শেষে তারা সোনা উদ্ধার করে এবং সব দুষ্কৃতিকে শাস্তি দেয়।
কাহিনি-সারাংশ (আদি সংস্করণ)
ফেন্টন হার্ডি মন্টানায় গিয়েছিলেন হারানো সোনার তদন্তের কাজে। সেই সময় তাঁর দুই ছেলে ফ্র্যাংক ও জো হার্ডি তাদের বন্ধু চেট মর্টন ও জেরি গিলরয়কে নিয়ে শ্যালো লেকে স্কেটিং করছিল। সেখানে দরিদ্র বৃদ্ধ জ্যাডবেরি উইলসনের সঙ্গে তাদের দেখা হল। তিনি ছিলেন মন্টানার প্রাক্তন খনি-খননকারী। উইলসনের কাছ থেকে তারা জানতে পারে, বার্ট ডসন নামে তাঁদের দলের এক বিশ্বস্ত সদস্য গুলির লড়াইয়ের সময় চার ব্যাগ সোনা নিরাপদে রাখার জন্য অন্যত্র সরিয়ে নেয়। কিন্তু সেই সোনা সে ফিরিয়ে দেয়নি। আহত উইলসনকে নিয়ে বাড়ি ফেরার পরে হার্ডি ভ্রাতৃদ্বয় তাদের বাবার একটি টেলিগ্রাম পায়। তিনি অবিলম্বে মন্টানায় তাঁর সঙ্গে যোগ দেওয়ার কথা লিখেছিলেন।
ফেন্টন হার্ডির আইনজীবী পরিচয় দিয়ে এক অপরিচিত ব্যক্তি হার্ডি ভাইদের ভুল ট্রেনে তুলে দেয়। সেখান থেকে তাদের অপহরণ করা হলেও তারা পালাতে সক্ষম হয়। শেষে ছদ্মবেশে দুই ভাই মন্টানায় এসে লাকি বটমে তাদের বাবার সঙ্গে মিলিত হয়। তিনি বলেন যে, বার্ট ডসনের দাবি ডাকাত ব্ল্যাক পেপর ও তার দলবল তার সোনা চুরি করেছে। সেই সোনাই তিনি খুঁজছেন। পরদিন হার্ডি ভাইরা সোনার অনুসন্ধানে বের হলে একদল ডাকাত তাদের আক্রমণ করে। তারা অবশ্য পালিয়ে রাতে শহরে ফিরে আসতে সক্ষম হয়। তার পরের দিন তারা ডাকাতদলের এক সদস্যকে ধরতে সক্ষম হয়। তার থেকে তারা ব্ল্যাক পেপরের সম্পর্কে তথ্য সংগ্রহ করে। অনুসন্ধান চালিয়ে তারা ব্ল্যাক পেপরের ব্যবহার করা একটি কেবিন আবিষ্কার করে। সেখানে তারা খুঁজে পায় লুকানো সোনার হদিস দেওয়া এক মানচিত্র, আর তা থেকে বোঝা যায় সেই সোনা পোতা রয়েছে দ্য লোন ট্রি নামক খনিতে।
খনি অভিযানের সময় এক দল নেকড়ে হার্ডি ভাইদের আক্রমণ করে। নেকড়েদের তাড়া খেয়ে তারা নিচে অন্য একটি খনিকূপে নেমে যায়। ঘটনাচক্রে সেটিই ছিল প্রধান খনির প্রবেশপথ এবং ব্ল্যাক পেপরের কেবিন থেকে পাওয়া মানচিত্রের প্রথম দিকনির্দেশিকা। মানচিত্রটি অনুসরণ করে হার্ডি ভাইরা লুকানো সোনা উদ্ধার করে। যার ফলে ব্ল্যাক পেপর স্বয়ং তাদের আক্রমণ করে। কিন্তু হার্ডি ভাইরা উপরে উঠে আসতে সক্ষম হয় এবং ডাকাত ও সোনা দুই নিয়েই শহরের দিকে রওনা হয়। পরে তারা জানতে পারে বার্ড ডসন মনে করেছিল যে জ্যাডবেরি উইলসন মারা গিয়েছে; কিন্তু এখন তিনি জীবিত জেনে উদ্ধার করা সোনা তাঁর সঙ্গে ভাগ করে নিতে ইচ্ছুক। বার্ট ডসন ব্যাখ্যা দেয় যে, গুলির লড়াই চলাকালীন মাথায় গুলি লেগে তার স্মৃতিভ্রংশ ঘটেছিল। সেই জন্যই লড়াই থামতে সে সোনা নিয়ে ফিরতে পারেনি।
গোলাপিশির
গোলাপিশির বা গোলাপি হাঁস (Rhodonessa caryophyllacea) এক প্রজাতির ভুতিহাঁস যা একসময় ভারত ও বাংলাদেশের গাঙ্গেয় অববাহিকা এবং মায়ানমারের নদীবাহিত জলাভূমিগুলোতে চরে বেড়াত। ধারণা করা হয়, ১৯৫০-এর দিকে হাঁসটি বিলুপ্ত হয়ে যায়। পরবর্তীতে প্রজাতিটি খুঁজে বের করার জন্য বেশ কিছু অভিযান পরিচালনা করা হলেও এর কোন হদিস পাওয়া যায় নি। মনে করা হয় যে প্রজাতিটি উত্তর মায়ানমারের দুর্গম জলাভূমিতে এখনো টিকে থাকতে পারে। সেই অঞ্চল থেকে প্রাপ্ত বেশকিছু অসমর্থিত প্রমাণ পাওয়া যাওয়াতে গোলাপিশিরকে এখনো বিলুপ্ত ঘোষণা করা যায়নি। এর গণ নাম নিয়ে বিতর্ক রয়েছে। অনেকের মতে এটি রাঙ্গামুড়ি হাঁসের (Netta rufina) নিকটাত্মীয়। আবার কেউ কেউ এটিকে পৃথক একটি গণ Rhodonessa-তে স্থান দিয়েছেন।
অশোকা (চলচ্চিত্র)
অশোকা (Aŝoka, দেবনাগরী: अशोक) ২০০১ সালের ভারতীয় মহাকাব্যিক ঐতিহাসিক নাট্য চলচ্চিত্র। পরিচালনা করেছেন সন্তোষ সিভান। এটি ভারতীয় মৌর্য রাজবংশের সম্রাট অশোকের প্রাথমিক জীবনযাত্রার নাট্য সংস্করণ। যিনি ৩য় শতাব্দীতে ভারতীয় উপমহাদেশের অধিকাংশ অঞ্চল শাসন করেন।
শাহরুখ খান, জুহি চাওলা এবং রাধিকা সাগুনি প্রযোজিত চলচ্চিত্রের চিত্রনাট্য লিখেছেন সন্তোষ সিভান এবং সাকেট চৌধুরী। সঙ্গীত পরিচালনা করেছেন সন্দীপ চওতা এবং অনু মালিক। অভিনয়ে ছিলেন শাহরুখ খান, কারিনা কাপুর, ড্যানি ডেনজংপা, আজিথ কুমার, রাহুল দেব এবং হৃশিতা ভট্ট।
এটি মূলত ভারতে অশোক দ্য গ্রেট শিরোনামে মুক্তি পায়। তামিলে মুক্তির শিরোনাম ছিলো সম্রাট অশোক।
অভিনয়ে
চলচ্চিত্রের অধিকাংশ চরিত্র ঐতিহাসিক ব্যক্তির কাল্পনিক সংস্করণ:
শ্যামা সুন্দরী খাল
শ্যামা সুন্দরী খাল বাংলাদেশের রংপুর শহরে প্রবাহিত প্রায় ১৬ কিলোমিটার দীর্ঘ একটি কৃত্তিম খাল। এই খালটি ১৮৯০ সালে খনন করা হয়। খালটি রংপুর নগরীর সিও বাজার এলাকার ঘাঘট নদীর উৎসমূখ থেকে শুরু হয়ে খোখসা ঘাঘটের সাথে মিলেছে।
ইতিহাস
রংপুরের জমিদার চৌধুরাণী শ্যামা সুন্দরী দেবীর(দেবী চৌধুরাণী) পুত্র রাজা জানকীবল্লভ সেন। তিনি রংপুর পৌরসভার চেয়ারম্যান ছিলেন ১৮৯২-১৮৯৪ ইং পর্যন্ত। তিনি চেয়ারম্যান থাকাকালীন সময়ে ১৮৯২ সালে তাঁর বাগান বাড়িতে প্রতিষ্ঠিত হয় রংপুর পৌরসভা ভবন । রাজা জানকী বল্লভ সেন ছিলেন অনারারী ম্যাজিস্ট্রেট, লোকাল বোর্ডের চেয়ারম্যান ও জেলা বোর্ডের সদস্য। ১৮৯১ সালে তিনি রাজা উপাধিপ্রাপ্ত হন।তার মায়ের মৃত্যু ম্যালেরিয়া জ্বরে আক্রান্ত হয়ে হয়।রংপুর শহরে মশার উপদ্রব ঠেকাতে তিনি "শ্যামা সুন্দরী খাল" খনন করেন।
পুরোহিত
পুরোহিত (সংস্কৃত: पुरोहित), ভারতীয় ধর্মে, হলো বৈদিক পুরোহিতের অভ্যন্তরে ধর্মগুরু বা পারিবারিক পুরোহিত। থাইল্যান্ড ও কম্বোডিয়ায় এটি রাজকীয় ধর্মগুরুদের বোঝায়।
ব্যুৎপত্তি
পুরাহিত শব্দটি সংস্কৃত থেকে এসেছে, পুরা যার অর্থ "সামনে", এবং হিত, "স্থাপিত"। শব্দটি পণ্ডিত শব্দের সমার্থকভাবেও ব্যবহৃত হয়, যার অর্থ "পুরোহিত"। তীর্থ পুরোহিত অর্থ পুরোহিত যারা পবিত্র নদী বা পবিত্র জলাশয়ের ঘাটে বসে এবং হাজার হাজার বছর ধরে হিন্দু পরিবারের পূর্বপুরুষদের রেকর্ড বজায় রেখেছে। পুরোহিত বলতে বাড়ির পুরোহিতকে উল্লেখ করা যায়।
শিক্ষা
ভারতে, ব্রাহ্মণ বর্ণের শিক্ষিত পুরুষরা  যারা  পুরোহিত হতে ইচ্ছুক, তারা অগ্রহারামের সাথে যুক্ত বৈদিক বিদ্যালয়ে তত্ত্ব ও অনুশীলন উভয় ক্ষেত্রেই বিশেষ প্রশিক্ষণ পান, চোল ও পল্লবের মতো রাজবংশের দ্বারা ঐতিহাসিকভাবে রক্ষণাবেক্ষণ করা ধর্মগুরুদের প্রশিক্ষণ ও টিকিয়ে রাখার জন্য রাজকীয় অনুদান থেকে উত্তরাধিকারসূত্রে প্রাপ্ত।
প্রশিক্ষণ বাধ্যতামূলক নিয়মিত প্রার্থনা বা সন্ধ্যাবন্দনামের ছন্দ অনুসরণ করে। প্রার্থীদের প্রথমে ভিগনেশ্বর পূজায় প্রশিক্ষণ দেওয়া হয়। ক্যান্টিলেশন ও প্রচারও গঠনের অংশ। এই প্রাথমিক গঠনে কমপক্ষে এক বছর সময় লাগে। এর পরে, উত্তরণ বা ষোড়শ আচারের সমৃদ্ধ বিন্যাস শিখতে আরও পাঁচ থেকে আট বছর সময় লাগে।
কাজকর্ম
পুরোহিতের দায়িত্ব হল কোনো পৃষ্ঠপোষকের পক্ষে আচার বা যজ্ঞ এবং অশ্বমেধের মতো বৈদিক বলিদান করা।
বৈদিক কাল থেকে যজ্ঞের পৃষ্ঠপোষক, বা যজমান শুধুমাত্র দূরবর্তী অংশগ্রহণকারী ছিলেন যখন হট্র বা ব্রাহ্মণ আচারে তার স্থান গ্রহণ করেছিলেন। এই সেকেন্ডিংয়ে পুরোহিতের ক্রমবর্ধমান গুরুত্বের উৎপত্তি রয়েছে (আক্ষরিক অর্থে, "যাকে সামনে রাখা হয়েছে")। পুরোহিত তার পৃষ্ঠপোষকের নামে বলিদান করেছিলেন, পাশাপাশি তার জন্য আরও অন্যান্য গার্হস্থ্য (গৃহ) আচার অনুষ্ঠানও করেছিলেন। পুরোহিত তার পৃষ্ঠপোষকের জন্য মধ্যস্থতা করতে পারে "এমনকি তার জন্য স্নান বা উপবাসের পরিমাণ পর্যন্ত"  এবং পুরোহিত কিছু উপায়ে পরিবারের সদস্য হয়ে যায়।
পুরোহিত ঐতিহ্যগতভাবে রাজবংশ, সম্ভ্রান্ত পরিবার, পরিবারের দল বা গ্রামের সাথে যুক্ত বংশগত অভিযোগ।  পুরোহিত যেহেতু পরিবার সংখ্যার পরিবারে আবদ্ধ হয়, প্রথম পুরোহিতের কর্তব্যেরনতুন প্রজন্মের মধ্যে বিভাজন কখনও  কখনও সংঘাতের জন্ম দিয়েছে। এইভাবে, ১৮৮৪ সালে, বংশগত  পুরোহিত যার অধিকার তার বড় ভাই দ্বারা প্রতিদ্বন্দ্বিতা করা হয়েছিল তাকে তার গ্রামে অফিস করার অধিকার দেওয়া হয়েছিল সেইসাথে ভারতের আপিল দেওয়ানী আদালতের দ্বারা ক্ষতি এবং ফি প্রদান করা হয়েছিল।
উৎপত্তি
রাজা সুদাসের দরবারে পুরোহিতের পদের জন্য বৈদিক যুগের সবচেয়ে বিখ্যাত দুই প্রিলেট বশিষ্ঠ ও বিশ্বামিত্রের মধ্যে যে হিংসাত্মক দ্বন্দ্ব হয়েছিল, তা দেখায় যে সেই দিনগুলিতে অফিসকে কতটা গুরুত্ব দেওয়া হয়েছিল।
বৈদিক পুরোহিতের ক্ষয়িষ্ণু উপস্থিতি
ভারতে বৈদিক যুগে পুরহিতার কার্যালয় একটি বড় সম্মানের বিষয় ছিল, কিন্তু ১৯ শতকের শেষের দিকে তা নগণ্য হয়ে পড়ে।
আজ অবধি, পারীকরা রাজা ও মহারাজাদের পুরাহিতদের বংশধর বলে দাবি করে।  ১৯৯০ সাল থেকে, বৈদিক পুরোহিতের পুনর্নবীকরণের বিভিন্ন প্রচেষ্টা এবং পুরহিতের ভূমিকা উভয় ঐতিহ্যবাহী বৈদিক মন্দিরের পাশাপাশি নতুন আন্দোলন যেমন "নতুন যুগের পুরোহিত দর্পণ" বাঙালী প্রবাসীদের কাছে এসেছে।
দক্ষিণ-পূর্ব এশিয়া
ব্রাহ্মণগণ এখনও রাজকীয় ধর্মগুরু হিসাবে কাজ করে এবং দক্ষিণ-পূর্ব এশিয়ার দেশগুলিতে যেখানে রাজতন্ত্র বজায় আছে সেখানে রাজকীয় অনুষ্ঠান পরিচালনা করে।
কম্বোডিয়া: আঙ্কোরিয়ান গৌরবের অবশিষ্টাংশ
খমের কিংবদন্তিগুলি জাভা ব্রাহ্মণদের কাম্বুজাদেশে আসার কথা উল্লেখ করে। হিরণ্যদাম নামে একজন ব্রাহ্মণকে ভারত থেকে শিবকৈবল্যকে তান্ত্রিক আচার শেখানোর জন্য পাঠানো হয়েছিল যার পরিবার প্রায় দুইশত পঞ্চাশ বছর ধরে রাজকীয় পুরোহিত পদকে সম্মানিত করেছিল।
ভারত থেকে ব্রাহ্মণ বংশ এবং খেমার রাজবংশের মধ্যে সম্পর্কগুলি বিবাহের বন্ধনের দ্বারা দৃঢ় হয়েছিল: ভারতীয় ব্রাহ্মণ আগৎস্য যসোমতিকে বিয়ে করেছিলেন, এবং দুভাকার রাজা রাজেন্দ্রবর্মনের কন্যা ইন্দ্রলক্ষ্মীর সাথে বিবাহ বন্ধনে আবদ্ধ হন।
এইভাবে, শিবসোমা, পুরোহিতা যিনি ইন্দ্রবর্মণ ও যশোবর্মণ প্রথমএর রাজকীয় চ্যাপ্লেইন হিসেবে কাজ করেছিলেন তিনিও রাজা জয়েন্দ্রধিপতিবর্মনের নাতি এবং দ্বিতীয় জয়বর্মনের মামা ছিলেন।  শিবসোমা আঙ্কোরে ফনম বাখেং এর নির্মাণ তত্ত্বাবধান করেছিলেন, একটি মন্দির পর্বতের আকারে একটি হিন্দু মন্দির, যা শিবের উদ্দেশ্যে উৎসর্গ করা হয়েছিল।
আরেকটি গুরুত্বপূর্ণ পুরোহিত ছিলেন সর্বজনমুনি, একজন ব্রাহ্মণ যিনি "কম্বোডিয়ায় এসে শিবের অনুগ্রহ লাভ করতে" ভারত ত্যাগ করেছিলেন, এবং জয়বর্মণ অষ্টম-এর পুরোহিতা হয়ে ওঠেন, যাকে তিনি "শৈব প্রতিক্রিয়া"তে নেতৃত্ব দিয়েছিলেন, একটি আইকনোক্লাস্টিক আন্দোলন ছিল.জয়বর্মণ সপ্তম এর স্মৃতিস্তম্ভের দিকে পরিচালিত।